rejauldu/bengali-wikipedia huggingface dataset:
থাম্ব হাইকু (একবচনে "হাইকি") একধরনের সংক্ষিপ্ত জাপানি কবিতা। তিনটি পংক্তিতে যথাক্রমে ৫, ৭ এবং ৫ জাপানি শ্বাসাঘাত মোরাস মিলে মোট ১৭ মোরাসের সংক্ষিপ্ত পরিসরে একটি মুহূর্তে ঘটিত মনের ভাব প্রকাশ করা হয়। জাপানি হাইকু একটি লাইনে লিখিত হয়। সেই বাক্যটিতে ১৭টি মোরাস থাকে। সাধারণত একটি ছবি বর্ণনা করার জন্য হাইকু লিখিত হয়। মোরাস ও মাত্রা একই ব্যাপার নয়। ইউরোপিয়গণ ১৭ মোরাসকে ১৭ দল মনে করে হাইকু লেখার সূত্রপাত করে। তাদের দেখাদেখি বাংলা ভাষায় ১৭ মাত্রার হাইকু লেখার প্রচলন হয়। মোরাস, দল ও মাত্রা এক-একটি ভাষার নিজস্ব শ্বাস অনুসারী। সেই অনুজায়ী ১২ মোরাসে ১৭ সিলেবল হয়। ইউরোপে ইমেজিস্ট আন্দোলনের পর ১৭ সিলেবলের পরিবর্তে আরো বেশি সিলেবলের হাইকু লেখা শুরু হয়েছে। জ্যাক কেরুয়াক প্রমুখ মার্কিন কবিগণ স্বীকার করেছেন যে মার্কিন উচ্চারণ জাপানি উচ্চারণ হইতে সম্পূর্ণ পৃথক। তারা ১৭ দল ও তিন বাক্য্ বন্ধন অস্বীকার করে হাইকু লিখেছেন। বাংলা ভাষায় প্রথম আন্তর্জাতিক হাইকু কবি সম্মেলন হয়েছে ২৯ সেপ্টেম্বর ২০১৯, কলকাতায় কৃষ্ণপদ ঘোষ মেমোরিয়াল ট্রাস্ট ভবনে, 'যুথিকা সাহিত্য পত্রিকা'র আয়োজনে।   কোবায়িশি ইশার হাইকু: জোনাকি উড়ে যায়/এত দ্রুত এত নিঃশব্দে/আলোটুকু ফেলে যায়  মাৎসু বাসো'র হাইকু: প্রজাপতি আতর মাখছে/নিজের ডানায়/অর্কিডের সুবাস  য়োসা বুসন-এর হাইকু: কুঠারের এক ঘা/পাইনগাছের গন্ধ/শীতের বনানীতে   হাইকুর ইতিহাস   ব্যাশোপূর্ব কাল (১৫-১৬ শতক)   মাৎসু বাসো (১৬৪৪-১৬৯৪)   বুসন ইয়োসা (১৭১৬-১৭৮৩)   শিকি মাসাওকা (১৮৬৭-১৯০২)   কিওশি তাকাহামা (১৮৭৪-১৯৫৯)   ইপাকিরো নাকাৎসুকা (১৮৮৭-১৯৪৬)   সেকিতেয়ি হারা (১৮৮৯-১৯৫১)   হিসাজো সুগিতা (১৮৯০-১৯৪৬)   সুজু তাকানো (১৮৯৩-১৯৭৬)   কাকিয়ো তোমিজাওয়া (১৯০২-১৯৬২)   কোয়ি নাগাতা (১৯০০-১৯৯৭)   তথ্যসূত্র   বিষয়শ্রেণী:জাপানি সাহিত্য বিষয়শ্রেণী:স্তবকরুপ
জলি চেওয়া (বৈজ্ঞানিক নাম: Parapocryptes batoides) (ইংরেজি: Goby) হচ্ছে Gobiidae পরিবারের Parapocryptes গণের একটি স্বাদুপানির মাছ।  বর্ণনা জলি চেওয়া দেখতে লম্বা। সামনের দিক চোঙাকৃতির কিন্তু পেছনের অংশ চাপা। দেহের উভয় দিক সোজা। চোখ দুটো মাথার উপরে অবস্থিত। এদের পুচ্ছপাখনা ছুরির ন্যায় দেখতে। বাংলাদেশে এই প্রজাতির সর্বোচ্চ দৈর্ঘ্য ২৬ সেমি এর উল্লেখ থাকে। এদের দেহের উপরিভাগ সবুজাভ-ধূসর, তবে নিচের অংশ সাদা এবং পাখনাগুলােতে কোন চিহ্ন থাকে না। তবে পায়ু, পুচ্ছ এবং পষ্ঠপাখনা কালচে বর্ণের হয়ে থাকে।  আবাসস্থল এই প্রজাতির মাছ স্রোতযুক্ত জলাশয়, মােহনা, হ্রদ এবং কম লােনাপানিতে বাস করে। চাঁদপুরে অবস্থিত ডাকাতিয়া এবং মেঘনা নদীতে সচরাচরই এই মাছ পাওয়া যায়। সাধারণত ছােট ছােট জলজ জীব খাদ্য হিসেবে গ্রহণ করে।  বিস্তৃতি এই মাছ বাংলাদেশ ও মায়ানমারে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।  মন্তব্য এই প্রজাতির মাছের সাথে Apocryptes bato মাছের সাদৃশ্য থাকলেও দ্বিতীয়টির দাঁত খাঁজকাটা কিন্তু Apocryptes batoides মাছের দাঁত তীক্ষ্ণ প্রকৃতির। এই মাছটি A batoides মাছের মত সচরাচর পাওয়া যায় না।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:মিয়ানমারের মাছ
সাম টিং ওয়াং হলো বো জেং-এর মঞ্চ নাম। ইংল্যান্ডের বার্মিংহামবাসী এই ড্র্যাগ কুইন রূপলস ড্র্যাগ রেস ইউকে-এর প্রথম মৌসুমে তার উপস্থিতির জন্য সবচেয়ে বেশি পরিচিত।   প্রাথমিক জীবন  বো জেং বার্মিংহামে চীনা বংশোদ্ভূত ভিয়েতনামী অভিবাসী পিতামাতার ঘরে জন্মগ্রহণ করেন।   পেশাজীবন  সাম টিং ওয়াং-এর নামটি ২০১৩ সালের একটি ঘটনার সূত্রে এসেছে, যখন সান ফ্রান্সিসকোর কেটিভিইউ টিভি চ্যানেল এশিয়ানা এয়ারলাইন্স ফ্লাইট ২১৪-র পাইলটদের নিয়ে কিছু চীনা ভাষার মতো শোনায় এমন বিদ্রূপাত্মক ও রসিকতাপূর্ণ নাম সম্প্রচার করে। সেই নামগুলোর মধ্যে ছিল “সাম টিং ওয়াং” (ইংরেজি উচ্চারণে: "সামথিং রং" বা "কিছু একটা ভুল হয়েছে"), “উই টু লো” ("উই [আর] টু লো" বা "আমরা খুব নিচুতে আছি"), “হো লি ফাক” ("হলি ফাক"; তীব্র আবেগ বোঝাতে, যেমন "কী সাংঘাতিক", "অবিশ্বাস্য"), এবং “ব্যাং ডিং ওহ” (বিমানের ক্র্যাশ ল্যান্ডিংয়ের সময়কার অনুকারশব্দ)। সাম টিং ওয়াং বলেছেন যে তিনি এই নামটি নিজের জন্য পুনঃউদ্ভাবন করেছেন, যাতে তা তাঁর ব্রিটিশ-ভিয়েতনামি পরিচয়কে প্রতিফলিত করে। তিনি রূপলস ড্র্যাগ রেস ইউকে-এর প্রথম মৌসুমে প্রতিদ্বন্দ্বিতা করেছিলেন।  ড্র্যাগ রেসের বাইরে, তিনি একজন টুইচ স্ট্রিমার এবং সঙ্গীতশিল্পী।  ব্যক্তিগত জীবন সাম টিং ওয়াং একজন গে।  ফিল্মোগ্রাফি   টেলিভিশন   রূপলস ড্র্যাগ রেস ইউকে (মৌসুম ১)   ওয়েব ধারাবাহিক   ব্রিং ব্যাক মাই গার্লস (২০২২)   তথ্যসূত্র    বহিঃসংযোগ     বিষয়শ্রেণী:বার্মিংহাম, ওয়েস্ট মিডল্যান্ডসের সঙ্গীতজ্ঞ বিষয়শ্রেণী:ইংরেজ সমকামী সঙ্গীতজ্ঞ বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
থাম্ব| মানব চিবুক মানুষের চিবুক হল ম্যান্ডিবলের (মানসিক অঞ্চলের) সামনে ঠোঁটের নিচের দিকের দিকে নির্দেশিত অংশ। একটি সম্পূর্ণ বিকশিত মানুষের মাথার খুলির চিবুক ০.৭ সেমি থেকে ১.১ সেন্টিমিটারের মধ্যে থাকে।   বিবর্তন  একটি সু-বিকশিত চিবুকের উপস্থিতি হোমো সেপিয়েন্সের রূপগত বৈশিষ্ট্যগুলির মধ্যে একটি হিসাবে বিবেচিত হয়, যা তাদের অন্যান্য মানব পূর্বপুরুষ যেমন ঘনিষ্ঠভাবে সম্পর্কিত নিয়ান্ডার্থালদের থেকে আলাদা করে।   প্রারম্ভিক মানব পূর্বপুরুষদের বৈচিত্র্যময় সিম্ফিজিয়াল রূপ ছিল, কিন্তু তাদের কারোরই একটি সু-বিকশিত চিবুক নেই। চিবুকের উৎপত্তি ঐতিহ্যগতভাবে দাঁতের খিলান বা দাঁতের সারির অগ্র-পশ্চাৎ প্রস্থ সংক্ষিপ্তকরণের সাথে জড়িত; যাইহোক, খাওয়ার সময় এর সাধারণ যান্ত্রিক বা কার্যকরী সুবিধা, উন্নয়নমূলক উত্স, এবং মানুষের বক্তৃতা, শারীরবৃত্তবিদ্যা এবং সামাজিক প্রভাবের সাথে এর যোগসূত্রটি অত্যন্ত বিতর্কিত।   আরও দেখুন    চিবুক বৃদ্ধি (জিনিওপ্লাস্টি)  ম্যাসেটার  ম্যাস্টিকেশন  অটোফেসিয়াল সিন্ড্রোম  টোসিস (চিবুক)   তথ্যসূত্র    বহিঃসংযোগ     বিষয়শ্রেণী:মুখবৈশিষ্ট্য বিষয়শ্রেণী:মানব মাথা ও গলা
রাধিকা পিরামল ভিআইপি ইন্ডাস্ট্রিজের ভাইস চেয়ারপারসন।  এর আগে, তিনি এই কোম্পানির নির্বাহী পরিচালক এবং ব্যবস্থাপনা পরিচালক হিসাবে দায়িত্ব পালন করেছেন।  তিনি অক্সফোর্ড বিশ্ববিদ্যালয় থেকে স্নাতক হার্ভার্ড বিজনেস স্কুল থেকে এমবিএ করেছেন। তিনি  ভারতীয় কর্পোরেট নেতাদের একজন প্রকাশ্যে সমকামী।  রাধিকার বিয়ে লন্ডনে হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:এলজিবিটি ব্যবসায়ী বিষয়শ্রেণী:ভারতীয় এলজিবিটিকিউ ব্যক্তি বিষয়শ্রেণী:সমকামী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:হার্ভার্ড বিজনেস স্কুলের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় ব্যবসায়ী
চারুচন্দ্র অধিকারী (১৮৬৮ - ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। বিপ্লবী কার্যকলাপের জন্য কারাবাস করেন।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ২৩৭। তিনি  ব্রিটিশ রাজের জেলে মোট ১২ বছর বন্দি ছিলেন।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২১৩।  জন্ম ও শিক্ষা চারুচন্দ্র অধিকারীর জন্ম নেত্রকোণা জেলার মদন উপজেলার বাড়রী গ্রামে। তার পিতার নাম গোপালচন্দ্র অধিকারী। তার স্কুলজীবন কাটে নিজ গ্রামে এবং কেন্দুয়ার আশুজিয়ায়।  তথ্যসূত্র   বিষয়শ্রেণী:১৮৬৮-এ জন্ম বিষয়শ্রেণী:১৯২৮-এ মৃত্যু বিষয়শ্রেণী:অনুশীলন সমিতি বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:নেত্রকোণা জেলার ব্যক্তি
আচার্য হরিহর (৮ মার্চ ১৮৭৯ - ২১ ফেব্রুয়ারি ১৯৭১) উড়িষ্যার একজন মুক্তিযোদ্ধা, শিক্ষক এবং সমাজকর্মী ছিলেন। সত্যবাদী বন বিদ্যালয়ের শিক্ষক হিসাবে সত্যবাদীর সাহিত্যকর্মে তার সক্রিয় ও সফল অংশগ্রহণ ছিল। তিনি ভগবদ্গীতা এবং শিশুদের সহজ প্রথম ব্যাকরণ বইটি অনুবাদ করেছিলেন।ଓଡ଼ିଆ ସାହିତ୍ୟର ସଂକ୍ଷିପ୍ତ ପରିଚୟ (ওড়িয়া সাহিত্যের সংক্ষিপ্ত পরিচিতি), ড. বৃন্দাবনচন্দ্র আচার্য, পৃষ্ঠা: ২২৫   জন্ম ও শৈশব  আচার্য হরিহর ৮ মার্চ ১৮৭৯ সালে পুরি জেলার দক্ষিগোপালার নিকটস্থ শ্রীরামচন্দ্রপুরে জন্মগ্রহণ করেন। তাঁর মাতার নাম শ্রদ্ধা দেবী এবং পিতার নাম মহাদেব ব্রহ্মা। তিনি চাহালি গ্রামে বাল্যশিক্ষা লাভ করেন এবং পরে পুরী জেলা বিদ্যালয়ে পড়াশোনা করেন। তারপর রাভেনসা কলেজ থেকে স্নাতক শেষ করে আইন অধ্যয়নের জন্য তিনি কলকাতায় যান। পণ্ডিত গোপবন্ধু দাস, পণ্ডিত নীলকণ্ঠ দাস প্রভৃতিগণ তাঁর শৈশবের বন্ধু ছিলেন।   কর্মজীবন  আইন অধ্যয়ন করে কলকাতা থেকে ফিরে এসে তিনি পুরী জেলা বিদ্যালয়ে শিক্ষকতা শুরু করেন। তারপর নীলগরী গদজাত বিদ্যালয়ের শিক্ষক হন, পরবর্তীতে কটকের পাইরিমোহন একাডেমী স্কুলে শিক্ষকতা করেন। ততদিনে পণ্ডিত গোপবন্ধু দাস, পণ্ডিত নীলকণ্ঠ, গোদাবরীশ বাবু এবং নন্দকিশোর বাবু বন বিদ্যালয় প্রতিষ্ঠা করেন ও সেখানে তারা শিক্ষকতা শুরু করেন। আচার্য হরিহর ১৯২১ সালে বন বিদ্যালয়ের শিক্ষক হন। তিনি ছাত্রদের প্রিয় শিক্ষক ছিলেন এবং তারা তাঁকে 'আচার্য' বলে ডাকত। পরে আচার্য হরিহর "বিধবা আশ্রম" প্রতিষ্ঠা করেন।  তিনি ওড়িশায় ভারতের স্বাধীনতা সংগ্রামের কর্মকাণ্ডের সাথে যুক্ত ছিলেন। ১৯২২ সাল থেকে ১৯২৪ সাল পর্যন্ত তিনি স্বরাজ্য সংগ্রামের কারণে বন্দী ছিলেন। আচার্য হরিহর প্রেসিডেন্ট হিসাবে রাজনৈতিক কর্মীদের কেন্দ্রপাড়া সম্মেলনে অংশ নিয়েছিলেন। ১৯৩০ সালে লবণ সত্যগ্রহের সময় তিনি বালাসোর ইঞ্চুদির প্রধান ব্যক্তি হিসাবে গ্রেপ্তার হন। তিনি বনরা সেনা গঠন করেন। ১৯৪২ সালে তিনি ভারত ছাড় আন্দোলনে সক্রিয়ভাবে অংশগ্রহণ করেন। ১৯৪৬ সালে হাজারীবাগ কারাগারে বন্দি থাকাকালীন তিনি ভাগবত গীতা ওড়িয়া ভাষায় অনুবাদ করেন।  পাইরিমোহন একাডেমিতে কর্মরত থাকাকালীন, তিনি শিশুর সহজ প্রথম ব্যাকরণ নামে ইংরেজিতে একটি ব্যাকরণ গ্রন্থ রচনা করেছিলেন। মহাত্মা গান্ধীর দ্বারা অনুপ্রাণিত হয়ে তিনি সংঘ, আশ্রম, খাদী কেন্দ্র স্থাপন ও পরিচালনা করেছিলেন।   মৃত্যু  ১৯৭১ সালের ২১ শে ফেব্রুয়ারি, ৯১ বছর বয়সে আচার্য হরিহর মৃত্যুবরণ করেন।   আরও দেখুন   আচার্য হরিহর আঞ্চলিক ক্যান্সার কেন্দ্র   তথ্যসূত্র   বিষয়শ্রেণী:১৯৭১-এ মৃত্যু বিষয়শ্রেণী:১৮৭৯-এ জন্ম বিষয়শ্রেণী:পুরী জেলার ব্যক্তি বিষয়শ্রেণী:ওড়িশার মুক্তিযোদ্ধা বিষয়শ্রেণী:ওড়িশা লেখক বিষয়শ্রেণী:ভারতীয় স্বাধীনতা কর্মী
বান্দরবান সরকারি কলেজ বাংলাদেশের  বান্দরবান জেলার একটি সরকারি শিক্ষাপ্রতিষ্ঠান। প্রাকৃতিক পরিবেশ কলেজটির অন্যতম বৈশিষ্ট্য। পাহাড়ের পাদদেশে প্রাকৃতিক পরিবেশে একাডেমিক ও প্রশাসনিক ভবনগুলো তৈরি করা হয়েছে।  অবস্থান বান্দরবান কলেজ বান্দরবান জেলার সদর উপজেলার নোয়াপাড়া রোডের পাশে অবস্থিত। ইতিহাস ১৯৭৫ সালে বান্দরবান কলেজ প্রতিষ্ঠত হয়। সাবেক এমএলএ বীরেন্দ্র কিশোর রোয়াজা (ত্রিপুরা ) কলেজটির উন্নয়নের জন্য ২০ লাখ টাকা সরকার হতে অনুদান এনে দিয়েছিলেন। পরবর্তীতে ১৯৮০ সালের মার্চে কলেজটিকে জাতীয়করণ করা হয়। উচ্চ মাধ্যমিক কলেজ হিসেবে প্রতিষ্ঠালাভের পর পরবর্তীতে স্নাতক (কলা), ১৯৯৬ সালে স্নাতক (ব্যবসায় শিক্ষা) এবং ১৯৯৮ সালে স্নাতক (বিজ্ঞান) কোর্স চালু করা হয়। এর ফলে কলেজটি পূর্ণাঙ্গ ডিগ্রী কলেজের মর্যাদা পায়। একাডেমিক শিক্ষার সম্প্রসারণে এখানে ২০০১ সালে ৩টি বিষয়ে অনার্স কোর্স চালু করা হয় এবং ২০১৩-১৪ সালে আরও ২টি বিষয়ে অনার্স কোর্স চালুর অনুমোদন লাভ করে। বর্তমানে অর্থনীতি, ব্যবস্থাপনা, হিসাববিজ্ঞান, রাষ্ট্রবিজ্ঞান, বাংলা, ইংরেজি ও ইতিহাস বিষয়ে অনার্স কোর্স চালু আছে।  ব্যবস্থাপনা কলেজ পরিচালনার জন্য একটি গভর্নিং বডি রয়েছে। শিক্ষকবৃন্দ কলেজের অধ্যক্ষ মোঃ নুরুল আবছার চৌধুরী এবং উপাধ্যক্ষ সনজীব কুমার চৌধুরী। এছাড়াও আরও শিক্ষক - শিক্ষিকা কর্মরত আছেন। অবকাঠামো কলেজটিতে শিক্ষার্থীদের জন্য বিজ্ঞানভবন ও ছাত্রাবাস, একাডেমিক ভবন, প্রশাসনিক ভবন, অডিটরিয়াম ও খেলার মাঠ রয়েছে। এছাড়াও কলেজে একটি কম্পিউটার ল্যাব আছে। শিক্ষার্থীদের নামাজ আদায়ের জন্য মসজিদ এবং বায়ান্নর ভাষা আন্দোলনের শহীদের স্মরণে শহীদ মিনার নির্মাণ করা হয়েছে। শিক্ষা কার্যক্রম কলেজে বর্তমানে উচ্চ মাধ্যমিক শিক্ষার পাশাপাশি, অনার্স এবং ডিগ্রি পর্যায়েও পাঠদান করা হয়ে থাকে। অনুষদসমূহ  বিজ্ঞান   ব্যবসায়  মানবিক  স্নাতক(পাস)  স্নাতক(সম্মান)  বিভাগসমূহঃ   ব্যবস্থাপনা  অর্থনীতি   রাষ্ট্রবিজ্ঞান  হিসাববিজ্ঞান  ইতিহাস  ইংরেজি   বাংলা  সুযোগ-সুবিধাসমূহ  ইবাদতখানা  মিলনায়তন  রোভার স্কাউট  বৃত্তি ও ফ্রি স্টুডেন্টশীপ  ফলাফল ও কৃতিত্ব কলেজের বর্তমান পাশের হার ৫৪%। শিক্ষার ক্ষেত্রে বান্দরবান সরকারি কলেজের উল্লেখযোগ্য ভূমিকার স্বীকৃতি হিসেবে কলেজটি জেলা পর্যায়ে একাধিকবার শ্রেষ্ঠ কলেজের গৌরব লাভ করে। তথ্যসূত্র  বিষয়শ্রেণী:বান্দরবান জেলার মহাবিদ্যালয় বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৫-এ বাংলাদেশে প্রতিষ্ঠিত
নীল স্ট্যানলি জোসেফ (জন্ম ১৯০৬, মৃত্যুর তারিখ অজানা)Joseph is listed as deceased in his Cricinfo profile, although the details are unknown. একজন শ্রীলঙ্কার ক্রিকেটার যিনি ১৯৩০ এর দশকে শ্রীলঙ্কা জাতীয় ক্রিকেট দলের হয়ে খেলেন। ১৯৩০ সালে অস্ট্রেলিয়ান সফরকারীদের বিপক্ষে ওয়ানডে ম্যাচে ডোনাল্ড ব্র্যাডম্যানের প্রথম বলেই তিনি হিট উইকেটকে বোল্ড আউট করেন।  নীল জোসেফ কলম্বোর রয়েল কলেজে গিয়েছিলেন। ১৯২৫ সালে তিনি তার প্রথম রয়্যাল-থোমিয়ান সেঞ্চুরি করেছিলেন, যা ৪৫ মিনিটের মধ্যে দুর্দান্ত একটি ১১৩ রান করেছিলেন। ১৯২৬ সালে তিনি ১৩৩ রান করেছিলেন। সিরিজটিতে তিনি মোট ৩১৭ রান করে ১৯৫৭ সাল পর্যন্ত অপরাজিত ছিল।  তিনি ১৯৩২ থেকে ১৯৩৫ সালের মধ্যে আটটি প্রথম-শ্রেণীর ম্যাচ সিলোনের হয়ে খেলেছিলেন। ১৯৩৩-৩৪ সালে এমসিসির বিপক্ষে তাঁর সর্বোচ্চ স্কোর ছিল ৭৮, যখন ম্যাচে সিলোনর পক্ষে আর কেউ পৌঁছে না। তিনি ১৯৩৩-৩৩ সালে সিলোন প্রথম ভারতে গিয়েছিলেন। I. M. Mansukhani, "Ceylon Tour in India", The Cricketer, Spring Annual, 1933, p. 75.  তিনি খবরের কাগজের প্রতিবেদক হিসাবে কাজ করেছিলেন।   তথ্যসূত্র    বহিঃসংযোগ        D. W. L. Lieversz, My Recollections of Cricket at Royal From 1923 to 1929  বিষয়শ্রেণী:শ্রীলঙ্কান তামিল ব্যক্তি বিষয়শ্রেণী:মৃত্যুর সাল অনুপস্থিত বিষয়শ্রেণী:১৯০৬-এ জন্ম বিষয়শ্রেণী:অল-সিলনের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
ভারতীয় হাতি (Elephas maximus indicus) এশীয় হাতির চারটি উপপ্রজাতির অন্যতম ও ভারতীয় প্রজাতন্ত্রের "জাতীয় ঐতিহ্যবাহী পশু"।Elephant declared national heritage animal ভারতে এই হাতি সর্বাধিক সংখ্যায় দেখা যায়। এছাড়া বাংলাদেশ, ভুটান, কম্বোডিয়া, চীন, লাওস, মালয়েশিয়া উপদ্বীপ, মায়ানমার, নেপাল, পাকিস্তান, থাইল্যান্ড ও ভিয়েতনামেও এই হাতি দেখা যায়। উল্লেখ্য, এশীয় হাতির অপর তিনটি প্রজাতি হল সুমাত্রান হাতি (E. m. sumatranus), শ্রীলঙ্কান হাতি (E. m. maximus) ও বোর্নিও হাতি E. m. borneensis)।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৮৯  ডব্লিউডব্লিউএফ-এর মতে, ভারতীয় হাতি অনেক অঞ্চলে পাওয়া গেলেও একটি বিপন্ন প্রজাতি। বর্তমানে ভারতে ২০,০০০-২৫,০০০ এই প্রজাতির হাতি রয়েছে।WWF - Indian elephant এশিয়ান এলিফ্যান্ট স্পেশালিস্ট গ্রুপ ১৯৯৬ সালেই ভারতীয় হাতিকে বিপন্ন প্রজাতি ঘোষণা করেছিল।   চিত্রশালা    পাদটীকা    তথ্যসূত্র   Shoshani J, Eisenberg JF (1982) Elephas maximus. Mammalian Species 182: 1–8. Full text  Animal Diversity. Elephas maximus.  Honolulu Zoo Indian Elephant   বহিঃসংযোগ    WWF - Indian elephant species profile  Thirteen Years Among the Wild Beasts of India: Their Haunts and Habits from Personal Observation, Chapt. VI  Paintings of Indian Elephants  Elephant sightings  বিষয়শ্রেণী:হাতি বিষয়শ্রেণী:ভারতের প্রাণিকুল বিষয়শ্রেণী:ভারতের জাতীয় চিহ্ন বিষয়শ্রেণী:বাংলাদেশের প্রাণিকুল বিষয়শ্রেণী:বাংলাদেশের স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:ভারতের হাতি বিষয়শ্রেণী:ঝাড়খণ্ডের প্রতীক
অ্যাসিন () প্রাচীন ল্যাকোনিয়ার একটি শহর ছিল। স্ট্রাবোর মতে, এটি অ্যামাথাস (সামাথাসের ভুল উচ্চারণ) এবং গিথিয়ামের মধ্যে অবস্থিত। এটি বেশিরভাগ সময়ই স্পার্টার নিয়ন্ত্রণাধীন ছিল। পলিবিয়াস বর্ণনা করেছেন যে ম্যাসিডনের পঞ্চম ফিলিপ, ল্যাকোনিয়াতে আক্রমণের সময় অ্যাসিন সামনে একটি বাধার মুখে পড়েছিলেন (২১৮ খ্রিষ্টপূর্ব)। সেটি গিথিয়ামের কাছাকাছি ছিল বলেই তাঁর বর্ণনা থেকে প্রকাশ পায়। পসেনিয়াস, পলিবিয়াসের মতোই একই ঘটনা বর্ণনা করতে গিয়ে বলেন যে, ফিলিপ "লাস", যা মূলত "মাউন্ট এশিয়া" এর শিখরে অবস্থিত; সেখানে বাঁধার সম্মুখীন হন। পসেনিয়াসের "লাস" এবং পলিবিয়াসের "অ্যাসিন" যে একই স্থান, এতে কোন সন্দেহ নেই। এবং "এশিয়া" এবং "অ্যাসিন" নামদ্বয়ের মধ্যে সাদৃশ্য সম্ভবত পলিবিয়াসকে "লাস" নামে ডাকার ভুলের দিকে ধাবিত করে; একটি ত্রুটি যা সম্ভবত বেশি দেখা দেয়, কারণ হিরোডোটাস এবং থুসিডাইডিস মেসেসিয়ান অ্যাসিনকে ল্যাকোনিয়ার শহর ভেবেছিলেন, যেহেতু যখন তাঁরা লিখেছিলেন তখন মেসেনিয়া সেই সময় ল্যাকোনিয়ার একটি অংশ ছিল। পলিবিয়াসের ভুলটি বাইজেন্টিয়ামের স্টিফানাস এবং স্ট্রাবো বাঁচিয়ে রাখেন। রোমান আমলে অ্যাসিন স্পার্টার অন্তর্গত ছিল; যদিও এই অঞ্চলের অন্যান্য শহরগুলির বেশিরভাগই স্বাধীন ল্যাকোনিয়ানস ইউনিয়নের অংশ ছিল।  সাইটটি স্কাউটারি হিসাবে ১৪৫১ সালে পুনরায় স্থাপন করা হয়েছিল। এর সাইটটি আধুনিক স্কাউটারির কাছে অবস্থিত।   তথ্যসূত্র   বিষয়শ্রেণী:প্রাচীন গ্রিসের শহর
সিমগা () ভারতের ছত্তিসগড় রাজ্যের রায়পুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬২ মিটার (৮৫৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সিমগা শহরের জনসংখ্যা হল ১৩,১৩৭ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে সিমগা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
কাজী আকরম হোসেন (১৮৯৬-১৯৬৩) ছিলেন একজন শিক্ষাবিদ, সাহিত্যিক, রাজনীতিবিদ। তার লেখায় দেশাত্মবোধ ও গ্রামের প্রকৃতির প্রতি অনুরাগ ফুটে উঠেছে। তিনি কলকাতা ইসলামিয়া কলেজ, রাজশাহী কলেজ, পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন।   জন্ম  ১৮৯৬ সালে খুলনা জেলার পয়গ্রামে তার জন্ম।   শিক্ষাজীবন  পয়গ্রাম হাই স্কুল থেকে ১৯১৫ সালে প্রথম বিভাগে প্রথম হয়ে এন্ট্রান্স পাস করেন। এরপরে তিনি কলকাতা মাদ্রাসায় ফারসি বিষয়ে অধ্যয়ন করেন। ১৯১৯ সালে কলকাতার প্রেসিডেন্সি কলেজ থেকে প্রথম বিভাগে বিএ পাস করে তিনি ইংরেজিতে এমএ শ্রেণীতে ভর্তি হন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১১০।   কর্মজীবন  খিলাফত ও অসহযোগ আন্দোলন শুরু হলে তাতে তিনি সক্রিয়ভাবে যোগ দিয়ে তিনি লেখাপড়া ছাড়েন এবং কংগ্রেসের আহ্বানে ন্যাশনাল স্কুলে শিক্ষকতার পেশা গ্রহণ করেন। পাশাপাশি তিনি দৈনিক সেবক-এর সহসম্পাদকের দায়িত্বও পালন করেন। পরে অধ্যাপনা পেশায় যোগ দিয়ে সিরাজগঞ্জ ইসলামিয়া কলেজ, করটিয়া সাদত কলেজ (১৯২৩-৩০), কলকাতা ইসলামিয়া কলেজ (১৯৩০-১৯৪০), রাজশাহী কলেজ (১৯৪১-৫৩), পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন। ১৯৫৯ সালে তিনি খুলনা মহিলা কলেজের অধ্যক্ষ হন এবং ১৯৬১ সালে আধ্যাপনার কর্ম থেকে অবসর গ্রহণ করেন।বাংলাপিডিয়া   সাহিত্যকর্ম  তার প্রথম রচনা ইসলামের ইতিহাস (১৯২৪)। এছাড়াও কাব্যগ্রন্থ  নওরোজ (১৯৩৮)  পল্লীবাণী (১৯৪৩),  পথের বাঁশী (১৯৪৫)  আমরা বাঙ্গালি (১৯৪৫)।   তার উল্লেখযোগ্য অনুবাদগ্রন্থ:  যুগবাণী (১৯৪৩),  মসনবী রুমী (১৯৪৮),  করীমা-ই-সাদী (১৯৪৮) এবং  দীউয়ান-ই-হাফিজ (১৯৬১)।   মৃত্যু  ১৯৬৩ সালের ১৮ ফেব্রুয়ারি তার মৃত্যু হয়।   তথ্যসূত্র   বিষয়শ্রেণী:বাংলাদেশী সাহিত্যিক বিষয়শ্রেণী:বাঙালি কবি বিষয়শ্রেণী:১৮৯৬-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:খুলনা জেলার রাজনীতিবিদ বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বাংলাদেশী শিক্ষাবিদ বিষয়শ্রেণী:সরকারি এডওয়ার্ড কলেজ, পাবনার শিক্ষক বিষয়শ্রেণী:রাজশাহী কলেজের শিক্ষক বিষয়শ্রেণী:মাদ্রাসা-ই আলিয়া, কলকাতার প্রাক্তন শিক্ষার্থী
মোজাবাইট বা তুমআবট হল একটি জেনাতি বার্বার ভাষা যা মোজাবাইটদের দ্বারা বলা হয়, একটি ইবাদি বার্বার গোষ্ঠী যা উত্তর সাহারান আলজেরিয়ার মা'জাব প্রাকৃতিক অঞ্চলের সাতটি শহরে বসবাস করে।এটি অন্যান্য স্থানীয় শহর এবং অন্যত্র অল্প সংখ্যক মোজাবাইট অভিবাসীদের দ্বারাও কথা বলা হয়।Mozabite হল Mzab - Wargla ভাষাগুলির মধ্যে একটি, জেনাটি ভাষার একটি উপভাষা ক্লাস্টার ।এটি আউয়ারগ্লা এবং ওউয়েড রিগের নিকটবর্তী বারবার ভাষার পাশাপাশি আরও দূরবর্তী গৌরারার সাথে খুব ঘনিষ্ঠভাবে সম্পর্কিত।    তথ্যসূত্র   বিষয়শ্রেণী:জেনাটি ভাষা বিষয়শ্রেণী:আলজেরিয়ার ভাষা
মাঘন ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৬৩।   ইতিহাস   ভৌগোলিক অবস্থান ও আয়তন  মদন উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৪১২ একর বা ২৫.৯৫ বর্গকিলোমিটার।   প্রশাসনিক এলাকা  মাঘন ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী মাঘন ইউনিয়নের মোট জনসংখ্যা ছিল ১৩৭৫৪ জন, যারা ২৭৮৮ টি পরিবারে বসবাস করে,  যার মধ্যে পুরুষ হল ৬৯৮৫ জন এবং নারী হল ৬৭৬৯ জন।   শিক্ষা ও সংস্কৃতি  মাঘন ইউনিয়নের গড় সাক্ষরতা হার ৩১.৬%। তার মধ্যে নারী শিক্ষার হার ২৯.৮% এবং পুরুষ শিক্ষার হার ৩৩.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  মাঘন ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  ময়মনসিংহ বিভাগ   তথ্যসূত্র   বহিঃসংযোগ  মাঘন ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:মদন উপজেলার ইউনিয়ন
Template:ASN accident creates an external lnik to an incident reports in the Aviation Safety Network database.   Usage  Parameters:  id = yyyymmdd-n  — ASN database id (required)  type = Type — incident type, as listed in ASN (optional, defaults to Accident)  title = Title — incident title, if not evident from article title (optional)  accessdate = yyyy-mm-dd — date retrieved, if used to reference specific facts; leave out if using the ASN entry as a general reference or external link (optional)  See also  Template:ASN - creates an external link to the accident history of an airport at ASN
কোয়ালিশন লেবার ছিল ১৯১৮ সালের যুক্তরাজ্যের সাধারণ নির্বাচনে প্রার্থীদের দ্বারা ব্যবহৃত একটি বর্ণনা যারা ট্রেড ইউনিয়নবাদের সাথে চিহ্নিত এবং বিদায়ী জোট সরকারকে সমর্থন করেছিল, যারা নির্বাচনে ক্ষমতা ধরে রেখেছিল। লেবার পার্টি ১৯১৮ সালের আগে জোট ত্যাগ করেছিল; বেশিরভাগ কোয়ালিশন লেবার প্রার্থীরা ছিলেন সাবেক লেবার সংসদ সদস্য (এমপি)।  যখন লেবার জোট থেকে প্রত্যাহার করে নেয়, তখন তার চারজন এমপি মন্ত্রী হিসেবে থাকতে পছন্দ করেন: জিএন বার্নস, জেমস পার্কার, জর্জ হেনরি রবার্টস এবং জর্জ ওয়ার্ডল। তারা, ন্যাশনাল সেলরস এবং ফায়ারম্যানস ইউনিয়ন -স্পন্সরড প্রার্থী জন আর বেলের সাথে, লেবার পার্টি থেকে স্বতন্ত্রভাবে নির্বাচনে প্রতিদ্বন্দ্বিতা করেছিলেন এবং "কোয়ালিশন লেবার" প্রার্থী হিসেবে অভিহিত হন। শুধুমাত্র বেল এবং পার্কার একটি কোয়ালিশন কুপন পেয়েছিলেন, এবং তারা যথাক্রমে কোয়ালিশন ন্যাশনাল ডেমোক্রেটিক অ্যান্ড লেবার পার্টি এবং কোয়ালিশন লিবারেল প্রার্থী হিসাবে সরকারী জোট সাহিত্যে ভুলভাবে চিহ্নিত হয়েছিল।F. W. S. Craig, British Parliamentary Election Statistics, 1918-1968, p.2G. D. H. Cole, History of the Labour Party from 1914, pp.87–88 ন্যাশনাল ডেমোক্রেটিক অ্যান্ড লেবার পার্টি ছিল একটি পৃথক সংগঠন যা জোটকে সমর্থন করেছিল এবং লেবার পার্টির পটভূমি ছিল।  তথ্যসূত্র   বিষয়শ্রেণী:১৯২২-এ বিলুপ্ত রাজনৈতিক দল বিষয়শ্রেণী:১৯১৮-এ প্রতিষ্ঠিত রাজনৈতিক দল বিষয়শ্রেণী:শ্রমিক দল (যুক্তরাজ্য) এর বিচ্ছিন্ন দল
তেলিপাড়া চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷  ভূগোল তেলিপাড়া চা বাগান জনগণনা নগরটি জলপাইগুড়ি জেলার ধুপগুড়ি ব্লকের অন্তর্ভুক্ত৷ এটি হাতিনালা নদীর তীরে অবস্থিত৷ শহরটি বানরহাট থানার অন্তর্গত৷ এটি জলপাইগুড়ি জেলার ধুপগুড়ির অন্যতন পর্যটক আবাসস্থল বিন্নাগুড়ির নিকট অবস্থিত৷  জনসংখ্যার উপাত্ত ২০১১ খ্রিষ্টাব্দের ভারতের জনগণনা অনুসারে তেলিপাড়া চা বাগান জনগণনা নগরের জনসংখ্যা ১১৫৩৫ জন, যার মধ্যে ৫৭০৮ জন পুরুষ ও ৫৮২৭ জন নারী৷ প্রতি হাজার পুরুষে ১০২১ জন নারী৷ ৬ বছর অনুর্দ্ধ ১৩৯৮ জন শিশু, যা সমগ্র জনসংখ্যার ১২.১২ %৷ ৬ বছরোর্দ্ধ জনসংখ্যার ৬৭.২২% অর্থাৎ ৬৮১৪ জন সাক্ষর৷https://www.census2011.co.in/data/town/307506-telipara-tea-garden-west-bengal.html পুরুষ সাক্ষরতার হার ৭৬.৩৩ % এবং নারী সাক্ষরতার হার ৫৮.৪৬ %৷  পরিবহন শহরটি ১৭ নং জাতীয় সড়ক, ৫১৭ নং জাতীয় সড়ক ও ১২ নং রাজ্য সড়কের ওপর অবস্থিত৷৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাটির অন্যান্য বিভিন্ন শহরসহ কোচবিহার, জলপাইগুড়ি, আলিপুরদুয়ার ও দার্জিলিং শহরের সাথে সড়কপথে যুক্ত৷ নিকটবর্তী রেলস্টেশনটি হলো বিন্নাগুড়ি রেলওয়ে স্টেশন৷   তথ্যসূত্র   বহিঃসংযোগ  বিষয়শ্রেণী:জলপাইগুড়ি জেলার শহর ও নগর
মাইকেল হাগ তিসেরা (; জন্ম: ২৩ মার্চ, ১৯৩৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কার একদিনের আন্তর্জাতিক দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন মাইকেল তিসেরা।   প্রারম্ভিক জীবন  মাউন্ট লাভিনিয়া এলাকার খ্যাতনামা শিক্ষাপ্রতিষ্ঠান এস.টমাস কলেজে অধ্যয়ন করেন তিনি। ১৯৫৪ সালে চৌদ্দ বছর বয়সে ক্রিকেট খেলতে শুরু করেন। ১৯৫৭ ও ১৯৫৮ সালে রয়্যাল থোমিয়ান টেস্ট সিরিজে থোমিয়ান ক্রিকেট দলকে নেতৃত্ব দেন। পরের বছর মার্চ, ১৯৫৯ সালে সাংবার্ষিকাকারে অনুষ্ঠিত গোপালন ট্রফিতে মাদ্রাজের বিপক্ষে প্রথম-শ্রেণীর ক্রিকেটে অভিষেক ঘটে তার।   খেলোয়াড়ী জীবন  সমগ্র খেলোয়াড়ী জীবনে তিনটি একদিনের আন্তর্জাতিকে অংশগ্রহণ করেছেন তিসেরা, যার সবগুলোই ১৯৭৫ সালের ক্রিকেট বিশ্বকাপে খেলেছেন। খেলোয়াড়ী জীবন থেকে অবসর নিয়ে ২০০৫ থেকে ২০০৭ সাল পর্যন্ত শ্রীলঙ্কা ক্রিকেটে ভূমিকা রাখেন ও জাতীয় দল পরিচালনা করেন।   তথ্যসূত্র    আরও দেখুন   ট্রেভর বেলিস  দিলীপ মেন্ডিস  বান্দুলা ওয়ার্নাপুরা‎  ১৯৭৫ ক্রিকেট বিশ্বকাপ দলসমূহ   বহিঃসংযোগ       বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:অল-সিলনের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:দেশবন্ধু বিষয়শ্রেণী:কলম্বো থেকে আগত ক্রিকেটার